Židia v Slovinsku

Židia v Slovinsku sa podľa archeologických prieskumov na tomto území nachádzajú od dôb Rímskeho impéria. Po druhej svetovej vojne časť Židov emigrovala do Izraela a k tejto emigrácii (alija) prispeli aj juhoslávsko-izraelské vzťahy (Slovinsko bolo súčasťou súštátia Juhoslávia). Tradiční Židia v Slovinsku patria k aškenázskej vetve, avšak sú tu aj príslušníci sefardskej vetvy (vzhľadom na premiešanie obyvateľstva po rozpade súštátia Juhoslávia a po občianskej vojne). Po občianskej vojne Slovinci znovu vybudovali v roku 1991 židovské komunitné centrum. Táto rekonštrukcia prispela k tomu, že sa Židia žijúci na tomto území znovu začali označovať za slovinských Židov. V roku 2003 bola v Ľubľane otvorená nová synagóga. Dovtedy bola Ľubľana jediné hlavné mesto Európy bez synagógy. Podľa odhadov slovinskej židovskej obce (Judovska Skupnost Slovenije) sa na území dnešného Slovinska nachádza zhruba 1000 osôb židovského vyznania.

Externé odkazy 
 Jewish Virtual Library - Slovinsko

Zdroj 
 

Etniká, národy a národnosti v Slovinsku
Náboženstvo v Slovinsku
Slovinsko
Slovinsko